b'\n_START_ARTICLE_\nTahvion koulu\n_START_PARAGRAPH_\nTahvion koulu on peruskoulun ala-aste Tahviossa Nuorikkalan kaupunginossa Raisiossa. Koulu sijaitsee Raisio Oyj:n Raision tehtaiden vieress\xc3\xa4. Koulussa opetetaan vuosiluokkia 3\xe2\x80\x936, ja lis\xc3\xa4ksi hallinnollisesti Tahvion kouluun kuuluu Tikanmaan kaupunginosassa sijaitseva Tikanmaan koulu, jossa on luokat 1\xe2\x80\x932. Tahvion ett\xc3\xa4 Tikanmaan kouluissa on yhteens\xc3\xa4 noin 230 oppilasta. Koulun rehtori on Sari Aaltonen. Lukuvuonna 2012\xe2\x80\x932013 Tahvion koulussa oli noin 130 oppilasta ja seitsem\xc3\xa4n perusluokkaa._NEWLINE_Tahvion koulu on tehnyt vuodesta 1991 l\xc3\xa4htien yhteisty\xc3\xb6t\xc3\xa4 virolaisen Padisen kunnassa sijaitsevan Padisen peruskoulun kanssa.\n_START_SECTION_\nTilat\n_START_PARAGRAPH_\nKoulun punainen p\xc3\xa4\xc3\xa4rakennus on valmistunut vuonna 1956 ja sininen vanha koulu vuonna 1916. P\xc3\xa4\xc3\xa4rakennuksessa on nelj\xc3\xa4 noin 60 neli\xc3\xb6metrin ja yksi noin 40 neli\xc3\xb6metrin luokkahuone. P\xc3\xa4\xc3\xa4rakennuksessa on lis\xc3\xa4ksi atk-luokka, teknisen ty\xc3\xb6n tila ja 189 neli\xc3\xb6metrin liikuntasali. Sinisess\xc3\xa4 rakennuksessa on kaksi noin 60 neli\xc3\xb6metrin ja yksi noin 40 neli\xc3\xb6metrin luokkahuone.'